от допълнение 2 на приложение I към Регламент (ЕС) 2018/858.
 1.1.3.
 Височина: 4,00 m
 1.1.4.
 Преден монтажен радиус на полуремаркета: 2,04 m
 1.2.
 За целите на измерване на дължината, широчината и височината, превозното средство трябва да е с масата си в готовност за движение, поставено на хоризонтална и равна повърхност, като гумите се напомпват до налягането, препоръчано от производителя.
 1.3.
 Измерването на дължината, височината и предния монтажен радиус се извършва, когато товарната повърхност или базовата повърхност, посочена в точка 1.2.1., втора алинея от приложение 7 към Правило No 55 на ООН, е хоризонтална.
 Регулируемите твърди тегличи трябва да са хоризонтални и по осовата линия на превозното средство. Те трябва да са в най-удължената си хоризонтална позиция.
 1.4.
 Устройствата и оборудването, посочени в раздел E, не се вземат предвид при определяне на дължината, широчината и височината.
 1.4.1.
 Допълнителни изисквания към аеродинамичните устройства, посочени в раздел E
 1.4.1.1.
 Аеродинамичните устройства и оборудване, които не надхвърлят 500 mm на дължина в работно положение, не трябва да увеличават използваемата дължина на товарната площ. Те трябва да са конструирани по такъв начин, че да е възможно да се застопоряват в прибрано или сгънато положение и в работно положение. Освен това тези устройства и оборудване трябва да са конструирани с възможност за прибиране или сгъване, когато превозното средство е в покой, така че допустимата максимална широчина на превозното средство да не се надвишава с повече от 25 mm от всяка страна на превозното средство, а допустимата максимална дължина на превозното средство да не се надвишава с повече от 200 mm, разрешено само на височина над земната повърхност от най-малко 1050 mm, с цел тези устройства и оборудване да не възпрепятстват възможността превозното средство да се използва за интермодален транспорт. В допълнение, трябва да са изпълнени изискванията, определени в точки 1.4.1.1.1.—1.4.1.1.3.
 1.4.1.1.1.
 Типът на устройствата и оборудването трябва да е одобрен в съответствие с настоящия регламент.
 1.4.1.1.2.
 Операторът на превозното средство трябва да има възможност да сменя положението на аеродинамичните устройства и оборудване и да ги прибира или сгъва, като прилага ръчна сила, не по-голяма от 40 daN. Също така, това може да се извършва автоматично.
 1.4.1.1.3.
 Не се изисква устройствата и оборудването да са прибиращи се или сгъваеми, ако изискванията за максималните размери са изпълнени при всякакви условия.
 1.4.1.2.
 Аеродинамичните устройства и оборудване, които надхвърлят 500 mm на дължина в работно положение, не трябва да увеличават използваемата дължина на товарната площ. Те трябва да са конструирани по такъв начин, че да е възможно да се застопоряват в прибрано или сгънато положение и в работно положение. Освен това тези устройства и оборудване трябва да са конструирани с възможност за прибиране или сгъване, когато превозното средство е в покой, така че допустимата максимална широчина на превозното средство да не се надвишава с повече от 25 mm от всяка страна на превозното средство, а допустимата максимална дължина на превозното средство да не се надвишава с повече от 200 mm, разрешено само на височина над земната повърхност от най-малко 1050 mm, с цел тези устройства и оборудване да не възпрепятстват